
                REPUBLIKA HRVATSKA
[image: ] BJELOVARSKO-BILOGORSKA ŽUPANIJA
OPĆINA SEVERIN
Općinski načelnik


Klasa: 406-04/26-01/03
Urbroj: 2103-16-01-26-02

U Severinu, 18. kolovoza  2026.
Na temelju članka 1. i 7. Pravilnika o  provedbi postupka jednostavne nabave roba, radova i usluga Općine Severin („Službeni glasnik Općine Severin“ br. 1/2018)  i članka 47. Statuta Općine Severin(„Službeni glasnik Općine Severin“ 1/2021.), općinski načelnik Općine Severin objavljuje
POZIV ZA PRIKUPLJANJE PONUDA 
U POSTUPKU JEDNOSTAVNE NABAVE  RADOVA 
NA SANACIJI OPASNOG MJESTA U ZONI ŠKOLE I ZONI IGRALIŠTA U 
SEVERINU NA ŽC 3029
(Evidencijski broj nabave  PJN 33/26)


1.  PODACI O NARUČITELJU:
OPĆINA SEVERIN,  Severin 137, 43274 Severin
OIB: 08666646178; Tel: (043) 889-010, Telefaks: (043) 889-011
[bookmark: _Hlk106565733]e-mail adresa: opcina-severin@bj.t-com.hr
Odgovorna osoba: općinski načelnik općine Severin Antonio Babec.

2. OSOBA ZADUŽENA ZA KOMUNIKACIJU S PONUDITELJIMA
Kontakt osoba: Antonio Babec, načelnik Općine  Severin, Tel: (043) 889-010, Telefaks: (043) 889-011, e-mail  adresa: opcina-severin@bj.t-com.hr
Komunikacija i svaka druga razmjena informacija između Naručitelja i Ponuditelja može se obavljati poštom, telefaksom, elektronički ili na drugi dokaziv način. Naručitelj će pismeno odgovoriti na svaki zahtjev za pojašnjenjem dokumenata za nadmetanje koji primi najkasnije 2 dana prije krajnjeg roka za podnošenje ponuda. Naručiteljevi pismeni odgovori poslati će se svim potencijalnim Ponuditeljima koji su primili Dokumentaciju za nadmetanje, ne navodeći naziv Ponuditelja koji je tražio objašnjenje.

3. DOKUMENTACIJA U POSTUPKU NABAVE
Dokumentaciju čine Poziv na dostavu ponuda s pripadajućim prilozima ( Prilog I – Ponudbeni list, Prilog II- Troškovnik, Prilog III – Izjava o nekažnjavanju, Obrazac br. 1 - Obrazac Tabele realiziranih projekata).


PODACI O POSTUPKU I PREDMETU NABAVE

[bookmark: _Hlk237955709]4. NAZIV PROJEKTA: Sanacija opasnog mjesta u zoni škole i zoni igrališta u Severinu na ŽC 3029

5. MJESTO IZVOĐENJA RADOVA/DAVANJA USLUGA:
Općina Severin, Severin.

6. PREDMET POSTUPKA JEDNOSTAVNE NABAVE I KRITERIJ ZA ODABIR PONUDE
Predmet ovog postupka jednostavne nabave je prikupljanje ponuda za radove na sanaciji opasnog mjesta u zoni škole i zoni igrališta u Severinu na ŽC 3029.
Sa ponuđačem koji ponudi najnižu cijenu, a ispunjava sve uvjete tražene javnim pozivom, sklopiti će se ugovor o nabavi radova. 

7. PROCIJENJENA VRIJEDNOST NABAVE RADOVA
Procijenjena vrijednost nabave radova za sanaciju opasnog mjesta u zoni škole i zoni igrališta u Severinu na ŽC 3029 iznosi 55.946,70 eura bez 25% PDV-a. 

8. POSTUPAK  I EVIDENCIJSKI BROJ NABAVE:
Naručitelj provodi postupak jednostavne nabave radova procijenjene vrijednosti manje od 66.360,00 eura temeljem Pravilnika o  provedbi postupka jednostavne nabave roba, radova i usluga Općine Severin („Službeni glasnik Općine Severin“ br. 1/2018).
Evidencijski broj nabave  PJN 33/26.

9. NAČIN REALIZACIJE NABAVE: 
Po provedenom postupku sklopiti će se ugovor o izvršenju radova.

10. OPIS PREDMETA NABAVE I TEHNIČKI ELEMENTI PROJEKTA

Predmet nabave su radovi na sanaciji opasnog mjesta u zoni škole i zoni igrališta u Severinu na ŽC 3029. 
Projekt će se provest u skladu sa izvedbenim projektom – Prometni elaborat sanacije opasnih mjesta na ŽC 3029 na području Općine Severin TD-5/26, projektanta Ognjena Marčetića, dipl.ing.građ.
Sastavni dio ovog poziva je i troškovnik koji se nalazi u privitku. 
Uvid u izvedbeni projekt moguće je izvršiti u prostorijama Općine Severin, Severin 137, 43274 Severin.



ODREDBE O ISKLJUČENJU I SPOSOBNOSTI GOSPODARSKOG SUBJEKTA
11. OSNOVE ZA ISKLJUČENJE GOSPODARSKOG SUBJEKTA
a) [bookmark: _Hlk129616602]Naručitelj će isključiti gospodarskog subjekta iz postupka nabave ako utvrdi da je gospodarski subjekt ili osoba koja je član upravnog, upravljačkog ili nadzornog tijela ili ima ovlasti za zastupanja, donošenja odluka ili nadzora toga gospodarskog subjekta pravomoćnom presudom osuđena za bilo koju od okolnosti iz članka 251. stavka 1. ZJN (NN 120/2016, 114/22).
Gospodarski subjekt dužan je u ponudi dostaviti Izjavu kojom se dokazuje da ne postoji osnova za isključenje iz članka 251. stavka 1. ZJN (NN 120/2016, 114/22). Izjava mora sadržavati sve okolnosti iz navedenog članka zakona, a može je dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlast zastupanja, donošenja odluka ili nadzora gospodarskog subjekta uz ovjeru pečatom. 

b) Naručitelj će isključiti gospodarskog subjekta iz postupka nabave ako gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje, osim ako mu, sukladno posebnom propisu, plaćanje obveza nije dopušteno ili mu je odobrena odgoda plaćanja.
Gospodarski subjekt dužan je u ponudi dostaviti:
a)  potvrdu Porezne uprave o stanju duga koja ne smije biti starija od 30 dana računajući od dana slanja Poziva na dostavu ponuda, ili 
b)  važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz prethodne točke a), ili 
c)  izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana od dana slanja Poziva na dostavu ponuda, ako se u državi sjedišta gospodarskog subjekta ne izdaje potvrda iz prethodne točke a) ili jednakovrijedni dokument iz točke b).







12. UVJETI SPOSOBNOSTI ZA OBAVLJANJE PROFESIONALNE DJELATNOSTI
a) Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.
Gospodarski subjekt dužan je u ponudi dostaviti:
Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana koji ne smiju biti stariji od tri mjeseca računajući od dana slanja ovoga Poziva na dostavu ponuda iz kojeg je razvidno da je ponuditelj registriran za izvršenje predmeta nabave.


13. UVJETI TEHNIČKE I STRUČNE SPOSOBNOSTI I NJIHOVE MINIMALNE RAZINE
a) Gospodarski subjekt mora dokazati da ima dovoljnu razinu iskustva.
Gospodarski subjekt dužan je u ponudi dostaviti:
Popis značajnijih ugovora o izvršenim radovima  u godini u kojoj je započeo postupak nabave (2026) i tijekom 5 (pet) godina koje prethode toj godini koji mora sadržavati popisane radove iste ili slične predmetu nabave. Popis sadržava naziv izvršenih radova, vrijednost radova, datum i naziv druge ugovorne strane. Popisu se prilažu najmanje 3 ugovora (ili drugih jednako vrijednih potvrda) kojima se dokazuje da je izvršio radove. 
Dokaz iz ove točke mora biti razmjeran predmetu nabave, odnosno ukoliko ponuditelj dostavlja dokaz o izvršenju jednog ugovora dovoljno je da je njegova vrijednost do procijenjene vrijednosti nabave ili ukoliko ponuditelj dostavlja dokaz o izvršenju više ugovora zbroj vrijednosti svih ugovora može biti isti ili viši od procijenjene vrijednosti nabave.

   
Svi dokumenti traženi u točkama 11., 12., i 13. mogu se priložiti u preslikama.
Nedostatak bilo kojeg od ovih dokaza smatrat će se razlogom za odbijanje ili isključenje ponuditelja iz postupka nabave.



ROKOVI


14. DATUM, VRIJEME I MJESTO DOSTAVE PONUDA
Rok za dostavu ponuda je 10 dana od dana objave poziva na internet stranicama Općine Severin http://severin.hr/ do 13 sati, Općina Severin, Severin 137, 43274 Severin.

15. ROK ZA DONOŠENJE ODLUKE-OBAVIJESTI O ODABIRU/PONIŠTENJU
Naručitelj na osnovi rezultata pregleda i ocjene ponuda, te kriterija za odabir ponude donosi Obavijest o odabiru ili poništenju u roku od 15 (petnaest) dana od isteka roka za dostavu ponuda.

20. ROK, NAČIN I UVJETI PLAĆANJA
Plaćanje obavljenih usluga/radova izvršiti će se na poslovni račun odabranog ponuditelja na temelju računa Izvršitelja sa priloženim izvješćima za izvršenu uslugu/radove (privremenih situacija i okončanog obračuna, odnosno zapisnika o stvarno izvedenim radovima i ugovornim jediničnim cijenama kojeg izrađuje izvođač, a ovjerava ovlaštena osoba naručitelja koja za naručitelja obavlja nadzor),  u roku 30 dana po izvršenoj usluzi/radovima i ispostavi računa uz uvjet ovjere računa od ovlaštene osobe Naručitelja za nadzor provedbe ugovora o nabavi.

Predujam je isključen, a cijene su nepromjenjive.

21. ROK VALJANOST PONUDE
Rok valjanosti ponude mora biti minimalno 60 (šezdeset) dana. Naručitelj će odbiti ponudu čija je opcija kraća od zahtijevane. 







PODACI O PONUDI

22. NAČIN IZRADE PONUDE
Kako bi ponuda bila prihvatljiva potrebno je dostaviti:
· Prilog I. Ponudbeni list - popunjen, ovjeren i potpisan
· Prilog II. Troškovnik- popunjen, ovjeren i potpisan
· Prilog III. Izjava o nekažnjavanju- popunjena, ovjerena i potpisana
· Obrazac broj 1- popunjen, ovjeren, potpisan 
· Dokumente tražene točkama 11., 12. i 13. ovog Poziva
Ponuda se piše neizbrisivom tintom (pisano rukom ili ispisom putem pisača), te mora biti uvezena na način da se onemogući naknadno vađenje ili umetanje listova. Stranice se označavaju na način da je vidljiv redni broj stranice i ukupan broj stranica ponude (npr. 5/10)


23. IZMJENA, DOPUNA ILI ODUSTAJANJE OD PONUDE
U roku za dostavu ponuda Ponuditelj može izmijeniti svoju ponudu, nadopuniti je ili od nje odustati.
Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Vremenom zaprimanja ponude smatra se dostava posljednje verzije izmjene ponude.
Ponuditelj može do isteka roka za dostavu ponuda pisanom izjavom odustati od svoje dostavljene ponude. Pisana se izjava dostavlja na isti način kao i ponuda, s obveznom naznakom da se radi o odustajanju od ponude.
Ponude će se pregledavati prema vremenu kada je ponuda zaprimljena. Ako je dostavljena izmjena i/ ili dopuna ponude, prvo će se pregledati izmjena i/ ili  dopuna ponude te potom osnovna ponuda.


24. NAČIN DOSTAVE PONUDE
Ponuda se predaje neposredno ili preporučenom poštanskom pošiljkom na adresu Naručitelja, u zatvorenoj omotnici na kojoj mora biti naznačeno:


Općina Severin, Severin 137, 43274 Severin
Evidencijski broj nabave: PJN 33/26
Sanacija opasnog mjesta u zoni škole i zoni igrališta u Severinu na ŽC 3029 
NE OTVARAJ

Na poleđini omotnice mora biti naznačeno: naziv i adresa ponuditelja

					

25. KRITERIJ ZA ODABIR PONUDE
Kriterij za odabir ponude je najniža cijena ponude.


26. NAČIN ODREĐIVANJA CIJENE PONUDE
Cijena ponude piše se brojkama i izražava u eurima. U cijenu ponude bez poreza na dodanu vrijednost moraju biti uračunati svi troškovi i popusti. Ponuditelji su dužni ponuditi, odnosno upisati cijenu ponude bez PDV-a, PDV i cijenu ponude s PDV-om na način kako je to određeno u ponudbenom listu.

27. OTVARANJE PONUDA I ODABIR PONUDA
Otvaranje ponuda obaviti će ovlašteni predstavnici Naručitelja u sastavu od najmanje dva predstavnika Naručitelja neposredno nakon isteka roka za dostavu ponuda prema redoslijedu zaprimanja ponuda.
Ovlašteni predstavnici naručitelja otvaraju ponude, obavljaju pregled i ocjenu istih na temelju uvjeta i zahtjeva iz poziva za dostavu ponuda, utvrđuju  koja je ponuda prihvatljiva i sa najnižom cijenom, sastavljaju zapisnik o svom radu i daju prijedlog  za odabir samo jedne najpovoljnije ponude između prihvatljivih ponuda načelniku Općine Severin.
Na osnovi pristiglih ponuda općinski načelnik će donijeti odluku o odabiru najpovoljnijeg ponuditelja. 
Rok za donošenje odluke - obavijesti o odabiru ili poništenju iznosi 15 dana od dana isteka roka za dostavu ponude, odnosno od dana završetka poziva.  
Obavijest o odabiru najpovoljnije ponude s preslikom zapisnika o pregledu i ocjeni ponuda ili obavijest o poništenju postupka Naručitelj će dostaviti svakom ponuditelju na lako dokaziv način.
Općina Severin pridržava pravo da do okončanja postupka poništi postupak bez obrazloženja i odgovornosti prema ponuditeljima, odnosno pravo da ne prihvati ni jednu ponudu.
Odabrani ponuditelj dužan je  u roku od 7 dana od dana poziva zaključiti ugovor. Ako  izabrani ponuditelj u roku od 7 dana od dana poziva na potpisivanje Ugovora  ne pristupi potpisivanju ugovora, smatrati će se da je odustao od ponude.  Obavljanje predmetnih radova/usluge bit će povjereno slijedećoj osobi koja je dostavila najpovoljniju ponudu ili će se poništiti javni poziv. 


28. JEZIK I PISMO PONUDE
Ponuda se podnosi na hrvatskom jeziku i latiničnom pismu.




								Načelnik Općine Severin
								     Antonio Babec






















Prilozi Pozivu na dostavu ponude:
1. Ponudbeni list (Prilog I.)
2. Obrazac Tabele realiziranih projekata (Obrazac br. 1)
3. Izjava o nekažnjavanju (Prilog III.)
4. Troškovnik (Prilog II.)

